turjo4nis/wikipedia-bn-dump-20250701 huggingface dataset:
কুইন এলেনর'স কনফেশন

কুইন এলেনর'স কনফেশন (রাউড ৭৪, চাইল্ড ১৫৬) অথবা কুইন এলেনরের কনফেশন একটি ঐতিহ্যবাহী ইংরেজি ভাষার লোক গান। যদিও চরিত্রগুলো এলেনর অব অ্যাকুইটেইন, ইংল্যান্ডের রাজা হেনরী দ্বিতীয়, এবং উইলিয়াম মার্শাল হিসেবে চিত্রিত, গল্পটি পুরোপুরি কাল্পনিক।

সারাংশ

গানটি বিভিন্ন সংস্করণে বিদ্যমান, তবে মৌলিক উপাদানগুলো নিম্নরূপ:

রানি এলেনর মৃত্যুশয্যায় পড়ে আছেন। তিনি তার পাপের জন্য স্বীকারোক্তি দিতে চান যাতে তার আত্মা বাঁচে, কিন্তু তিনি ভয় পান যে, যদি তিনি কোনো ইংরেজ পুরোহিতকে স্বীকারোক্তি দেন, তবে পুরোহিত তার ভুলগুলো তার স্বামী, রাজা হেনরীকে জানিয়ে দেবেন। সুতরাং, তিনি ফ্রান্সের একজন পুরোহিতকে চান, যার ইংল্যান্ডের রাজত্বের প্রতি কোনো আনুগত্য নেই (কিছু সংস্করণে তার ভয় সরাসরি বলা হয়েছে; কিছু সংস্করণে তা ইঙ্গিত করা হয়েছে)। যখন রাজা হেনরী শোনেন যে, রানি বিদেশ থেকে একজন পুরোহিতের জন্য বলেছেন, তিনি সন্দেহ করেন যে তার স্ত্রী রানি এলেনর কোনোভাবে তাঁর সঙ্গে বিশ্বাসঘাতকতা করেছেন (এটি আবার কিছু সংস্করণে সরাসরি বলা হয়েছে, আবার কিছু সংস্করণে ইঙ্গিত করা হয়েছে)। এই সন্দেহমূলক বিশ্বাসঘাতকতার তথ্য জানার জন্য, তিনি একটি পরিকল্পনা তৈরি করেন। তিনি তার বন্ধু এবং সহযোগী, আর্ল মার্শালকে প্রস্তাব করেন যে তারা উভয়েই ফরাসি পুরোহিত হিসেবে ছদ্মবেশ ধারণ করে কুইন এলেনরের স্বীকারোক্তি শুনতে যাবেন। আর্ল মার্শাল তাৎক্ষণিকভাবে প্রত্যাখ্যান করেন (গানের কিছু সংস্করণে) এবং বলেন যে কুইন এলেনরকে এভাবে "প্রতারণা করা" একটি শাস্তিযোগ্য অপরাধ, যার জন্য তাকে নিশ্চয়ই ফাঁসি দেওয়া হবে। (এটি ইঙ্গিত দেয় যে আর্ল মার্শাল খুব ভালো করেই জানেন রানি এলেনরের স্বীকারোক্তি কী হতে পারে এবং তিনি রাজা হেনরীর সাথে সেখানে থাকতে চান না)। রানি এলেনর তাঁর পেছনে কী বিশ্বাসঘাতকতা করেছেন তা জানার জন্য মরিয়া হয়ে, রাজা হেনরী আর্ল মার্শালের কাছে শপথ করেন (গানের অধিকাংশ সংস্করণে) যে, রানি এলেনর যাই বলুন না কেন, তার কোনো আনুষ্ঠানিক রেকর্ড তৈরি করা হবে না এবং কেউ কখনো জানতে পারবে না যে আর্ল মার্শাল রানি এলেনরকে প্রতারণা করতে সাহায্য করেছিলেন। আর্ল মার্শাল শেষ পর্যন্ত রাজি হন, এবং তাঁরা দুইজন পুরুষ, ফরাসি পুরোহিতের ছদ্মবেশে রানি এলেনরের মৃত্যুশয্যার স্বীকারোক্তি শুনতে যান। রানি এলেনর কিছু চমকপ্রদ পাপ প্রকাশ করেন। এগুলো সংস্করণ অনুসারে ভিন্ন হতে পারে, তবে বেশিরভাগ সংস্করণে তিনি স্বীকার করেন: ক) তিনি তার কুমারীত্ব হারান আর্ল মার্শালের কাছে, রাজা হেনরীর কাছে নয়; খ) তিনি রাজা হেনরীকে বিষ দেয়ার চেষ্টা করেছেন (কিছু সংস্করণে, তিনি বলেন যে তিনি সফলভাবে রাজা হেনরীর প্রেমিকা রোজামুন্ড ক্লিফোর্ডকে বিষ দিয়েছিলেন); এবং গ) তিনি আর্ল মার্শালের পিতৃত্বে পাওয়া পুত্রকে ভালোবাসেন এবং রাজা হেনরীর পিতৃত্বে জন্মানো পুত্রকে ঘৃণা করেন। রাজা উত্তেজিত হয়ে পড়েন এবং আতঙ্কিত রানির সামনে ছদ্মবেশ খুলে নিজেকে প্রকাশ করেন। গানটি শেষ হয়, রাজা হেনরী বলেন যে, যদি তার রাজকীয় শপথ না থাকত, তবে তিনি আর্ল মার্শালকে হত্যা করতেন।

বহিঃসংযোগ
কুইন এলেনর'স কনফেশন

চাইল্ডের লোকগাথা
এলেনর অব অ্যাকুইটেইন-এর সাংস্কৃতিক প্রতিফলন
রানী সম্বন্ধে গান
এনরী দ্বিতীয়, ইংল্যান্ডের রাজা-এর সাংস্কৃতিক প্রতিফলন
কুয়েত অলিম্পিক কমিটি

কুয়েত অলিম্পিক কমিটি (; এছাড়াও সংক্ষেপে আইওসি কোড কেইউডব্লিউ দ্বারা পরিচিত) হলো কুয়েতের জাতীয় অলিম্পিক কমিটি। এই সংস্থাটির ১৯৫৭ সালে প্রতিষ্ঠিত হয়েছে; প্রতিষ্ঠার ৯ বছর পর ১৯৬৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কুয়েতের সাফাতে অবস্থিত।

বর্তমানে কুয়েত অলিম্পিক কমিটির সভাপতির দায়িত্ব পালন করছেন শেখ ফাহাদ নাসির সাবাহ আল আহমদ আল সাবাহ, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হুসাইন আল মুসাল্লাম।

ইতিহাস
১৯৫৭ সালে কুয়েতের বহু-ক্রীড়ার সর্বোচ্চ সংস্থা হিসেবে কুয়েত অলিম্পিক কমিটি প্রতিষ্ঠিত হয়েছে। জসিম আল কাতামি এই সংস্থার প্রথম সভাপতির দায়িত্ব পালন করেছেন, যিনি ১৯৫৭ হতে ১৯৫৮ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় এগারো বছর পর কুয়েত ১৯৬৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

আরও দেখুন
 অলিম্পিকে কুয়েত

তথ্যসূত্র

বহিঃসংযোগ
  
 এএনওসিতে কুয়েত অলিম্পিক কমিটি 
 অলিম্পিডিয়ায় কুয়েত অলিম্পিক কমিটি 
 অলিম্পিক.কমে কুয়েত অলিম্পিক কমিটি  

জাতীয় অলিম্পিক কমিটি
অলিম্পিকে কুয়েত
কুয়েতের ক্রীড়া পরিচালনা পরিষদ
১৯৫৭-এ কুয়েতে প্রতিষ্ঠিত
১৯৫৭-এ প্রতিষ্ঠিত ক্রীড়া সংস্থা
দ্য কুইন অফ এলফাম'স নৌরিস

"দ্য কুইন অফ এলফাম'স নৌরিস" (রাউড ৩৭২৩, চাইল্ড ৪০) একটি ইংরেজি ভাষার লোকগীতি, যদিও এটি খণ্ডিত আকারে বিদ্যমান।

সংক্ষিপ্তসার 
একজন নারী তার চার দিন বয়সী শিশুর থেকে বিচ্ছিন্ন হয়ে কান্নাকাটি করে। রাণী এলফল্যান্ড প্রতিশ্রুতি দেন যে, যদি সে রাণীর শিশুকে দুধ পান করায়, তাহলে শিশুটিকে ফেরত দেওয়া হবে। এরপর রাণী তাকে স্বর্গ বা নরকের পথে নয়, এলফল্যান্ডের পথে যাওয়ার নির্দেশ দেন।

মূল ভাবনা 
এলফল্যান্ডের পথটি এই গল্পের অংশ না হয়ে বরং "থমাস দ্য রাইমার" ব্যালাড থেকে নেওয়া বলে মনে হয়।

এই ব্যালাডের কাহিনি একটি সাধারণ লোকবিশ্বাসকে কেন্দ্র করে গড়ে উঠেছে। সেখানে নারীকে এলফল্যান্ডে নিয়ে যাওয়া হয় পরীর শিশুদের দুধ পান করানোর জন্য; লোকবিশ্বাসে বলা হয়, সন্তান জন্ম দেওয়ার পরপরই নারীরা পরীদের দ্বারা অপহরণের ঝুঁকিতে থাকেন।

এই ব্যালাডটি ১৯১২ সালে প্রকাশিত ব্যালাডস উইয়ার্ড অ্যান্ড ওয়ান্ডারফুল এর ২৫টি ঐতিহ্যবাহী গীতির একটি ছিল এবং ভার্নন হিল এটি চিত্রিত করেছিলেন।

আরও দেখুন 
চাইল্ড ব্যালেডের তালিকা

সূত্রসমূহ

বহিঃসংযোগ 
দ্য কুইন অফ এলফাম'স নৌরিস

চাইল্ডের লোকগাথা
কল্পিত দাই মা
নর্থম্ব্রিয়ার লোককাহিনী
স্কটিশ লোককাহিনী
এলফ
গানের বছর অজানা
মিনি বাসুদেবন

মিনি বাসুদেবন (জন্ম ) কোয়েম্বাটুরে অবস্থিত একজন ভারতীয় প্রাণী অধিকার কর্মী। তিনি ২০১৯ সালে নারী শক্তি পুরস্কারে ভূষিত হন।

জীবন 
মিনি বাসুদেবনের জন্ম ১৯৬৫ সাল নাগাদ। তিনি বড় হয়েছেন বাড়িতে কোন পোষ্য প্রাণী ছাড়াই, কিন্তু এগারো বছর বয়সে একটি মুরগি জবাই হতে দেখে এবং তিনি সিদ্ধান্ত নেন নিরামিষভোজী হবার। তিনি ইঞ্জিনিয়ারিং কলেজ থেকে স্নাতক ডিগ্রি অর্জন করেছেন। তিনি একজন প্রকৌশলী। তিনি এবং তাঁর স্বামী তেরো বছর ধরে আমেরিকায় কাজ করেছেন।

মিনি বাসুদেবন কাজাকুটমের ১৯৮২ ব্যাচের সৈনিক স্কুলের প্রাক্তন পড়ুয়া।

২০০৪ সালে মিনি বাসুদেবন এবং তাঁর স্বামী মধু গণেশ, আমেরিকা থেকে কোয়েম্বাটুরে ফিরে আসেন বসবাসের জন্য। শহরের মধ্যে আহত ও অসুস্থ রাস্তার কুকুরদের ঘুরে বেড়ানো দেখে মিনি ভীত হয়ে পড়েন। তাঁর কাছে আগে কিছু পশুপাখি ছিল এবং তিনি সিদ্ধান্ত নেন যে এদের জন্য কিছু করা করা উচিত। তিনি আহত এবং গর্ভবতী প্রাণীদের সাহায্য করার জন্য পশুচিকিৎসকদের অর্থ প্রদান করতেন, কিন্তু কিছু পশুচিকিৎসক রাস্তার কুকুরদের চিকিৎসা করতেন না। এমনকি যখন তাদের চিকিৎসা করা হতো, পরে সুস্থ হওয়ার জন্য তাদের কোথাও যাবার ছিল না। এর প্রতিক্রিয়ায়, তিনি এবং তাঁর স্বামী ২০০৬ সালে হিউম্যান অ্যানিমেল সোসাইটি শুরু করেন। তিনি মানেকা গান্ধীর সাথে রাস্তার কুকুরদের প্রতি কি করা যায় সে বিষয়ে যোগাযোগ করেছিলেন। কিন্তু তিনি প্রবাসী বলে মানেকা গান্ধী প্রথমে তাঁকে বিশেষ গুরুত্ব দেননি। পরে মানেকা গান্ধী বুঝতে পারেন যে মিনি বাসুদেবন কোয়েম্বাটুরে বসবাস করছেন, তখন তিনি তাঁকেই কিছু সমাধান করার পরামর্শ দেন।

মিনি বাসুদেবন কোয়েম্বাটুরে রাস্তার কুকুরদের নির্বীজকরণ করার কাজে জড়িত হয়েছিলেন। ২০১৯ সালে তাঁর নিজস্ব তিনটি কুকুর ছিল এবং তাঁদের সংস্থা হিউম্যান অ্যানিমেল সোসাইটি সতেরো জনকে নিয়োগ করেছিল।

২০১৯ সালে নারী ও শিশু উন্নয়ন মন্ত্রক তাঁকে নারী শক্তি পুরস্কার প্রদানের জন্য নির্বাচিত করে, এটি ভারতের মহিলাদের জন্য সর্বোচ্চ বেসামরিক পুরস্কার।

তথ্যসূত্র 

কোয়েম্বাটুরের ব্যক্তি
ভারতীয় প্রকৌশলী
১৯৬০-এর দশকে জন্ম
জীবিত ব্যক্তি
ওম্মানি ভার্মা

ওম্মানি পবন ভার্মা একজন ভারতীয় রাজনীতিবিদ, সমাজকর্মী। তিনি উত্তরপ্রদেশের নারাইনি নির্বাচনী এলাকার বর্তমান বিধানসভা সদস্য এবং ভারতীয় জনতা পার্টির সদস্য। ২০২২ সালের উত্তরপ্রদেশ বিধানসভা নির্বাচনে তিনি সমাজবাদী পার্টির কিরণ ভার্মাকে বিপুল ভোটের ব্যবধানে পরাজিত করেন। ওম্মানি ভার্মা উত্তরপ্রদেশের কোলি জাতির অন্তর্গত।

তথ্যসূত্র 

২১শ শতাব্দীর ভারতীয় নারী রাজনীতিবিদ
জীবিত ব্যক্তি
১৯৮৫-এ জন্ম
উত্তরপ্রদেশ বিধানসভার নারী সদস্য
উত্তরপ্রদেশ বিধানসভার সদস্য ২০২২-২০২৭
উত্তরপ্রদেশের ভারতীয় জনতা পার্টির রাজনীতিবিদ
বান্দা জেলা, উত্তরপ্রদেশের ব্যক্তি
প্রজ্ঞা প্রসুন

প্রজ্ঞা প্রসূন (জন্ম ) একজন ভারতীয় সমাজ কর্মী, যিনি অ্যাসিড আক্রমণ থেকে বেঁচে গিয়েছিলেন এবং অতিজীবন ফাউণ্ডেশন প্রতিষ্ঠা করেছিলেন। সংগঠনটি ২৫০ জনেরও বেশি অ্যাসিড আক্রান্তের সহায়তা করেছে। ২০১৯ সালে, তিনি তাঁর কাজের স্বীকৃতিস্বরূপ ভারত সরকার কর্তৃক প্রদত্ত নারী শক্তি পুরস্কার ("নারীর ক্ষমতায়নের স্বীকৃতি") পেয়েছিলেন।

জীবন 
প্রজ্ঞা প্রসূন ১৯৮৩ সাল নাগাদ ভারতের ঝাড়খণ্ডের ধানবাদে জন্মগ্রহণ করেন, চার সন্তানের মধ্যে তিনি সবার বড়। তাঁর বাবা কোল ইণ্ডিয়ায় কাজ করতেন। পরিবারটি পরে বারাণসীতে চলে আসেন। প্রজ্ঞা প্রসূন ২০০৬ সালে বারাণসীতে থাকার সময় বিবাহ করেন। বারো দিন পর যখন তিনি ট্রেনে করে নতুন দিল্লি যাচ্ছিলেন, তখন ঘুমন্ত অবস্থায় একজন ঈর্ষান্বিত প্রাক্তন প্রেমিক তাঁর উপর অ্যাসিড হামলা করে। ৪৭% পুড়ে যাওয়া প্রজ্ঞা প্রসূনকে হাসপাতালে নেওয়ার আগে একজন ডাক্তার সহ সহযাত্রীরা তাঁর চিকিৎসায় সাহায্য করেছিলেন। পরের দিন প্রজ্ঞাকে আবার আক্রমণ করার চেষ্টা করলে অপরাধীকে গ্রেপ্তার করা হয় এবং তাকে সাড়ে চার বছরের কারাদণ্ড দেওয়া হয়। নয়টি অস্ত্রোপচারের পর, প্রজ্ঞা দুই সন্তান নিয়ে আবার নতুন করে বাঁচা শুরু করেন এবং একটি ক্যাটারিং ব্যবসা পরিচালনা করেন। তিনি অন্যান্য নির্যাতিতাদেরও সাহায্য করতে শুরু করেন।

অতিজীবন ফাউণ্ডেশন 
প্রজ্ঞা ২০১৩ সালে অতিজীবন ফাউণ্ডেশন প্রতিষ্ঠা করেন। এটি একটি বেসরকারি সংস্থা যারা অ্যাসিড আক্রমণ থেকে বেঁচে যাওয়া ব্যক্তিদের সাহায্য করে, আক্রমণ থেকে সেরে ওঠা ব্যক্তিদের অস্ত্রোপচার এবং অন্যান্য চিকিৎসার জন্য অর্থায়ন করে। ভারতে প্রতি বছর ১০০টিরও বেশি অ্যাসিড হামলার ঘটনা ঘটে, যার বেশিরভাগই মহিলাদের উপর, কিন্তু প্রজ্ঞা বিশ্বাস করেন যে আসল সংখ্যাটি ১,০০০ ছাড়িয়ে গেছে। ২০১৯ সাল পর্যন্ত, ফাউণ্ডেশনটি ২৫০ জনেরও বেশি নির্যাতিতাকে সহায়তা করেছে। বেঙ্গালুরু, চেন্নাই, দিল্লি এবং মুম্বাইয়ের হাসপাতালগুলিতে অস্ত্রোপচার করা হয়। চেন্নাইয়ের স্ট্যানলি মেডিকেল কলেজ হাসপাতাল ২০১৮ সালে বিনামূল্যে চুল প্রতিস্থাপনের মাধ্যমে এই গ্রুপটিকে সহায়তা করার প্রতিশ্রুতি দেয়।

পুরস্কার এবং স্বীকৃতি 
ভারতের রাষ্ট্রপতি রাম নাথ কোবিন্দ ২০১৯ সালে প্রজ্ঞাকে তাঁর কাজের স্বীকৃতিস্বরূপ ২০১৮ সালের নারী শক্তি পুরস্কার প্রদান করেন। এই পুরস্কার ভারত সরকারের নারী ও শিশু উন্নয়ন মন্ত্রক কর্তৃক নারীর ক্ষমতায়নের লক্ষ্যে কাজ করে এমন ব্যক্তি বা প্রতিষ্ঠানকে দেওয়া হয়।

তথ্যসূত্র 

অ্যাসিড আক্রমণের শিকার
ঝাড়খণ্ডের নারী
নারী শক্তি পুরস্কার বিজয়ী
ধানবাদের ব্যক্তি
জীবিত ব্যক্তি
১৯৮০-এর দশকে জন্ম
মিশুক (বাহন)

মিশুক হলো বাংলাদেশের একসময়ের প্রচলিত একধরনের বাহন। বাংলাদেশে আশির দশক থেকে এই যান প্রচলিত ছিল।

ইতিহাস ও বিবরণ 
মিশুক হলো ৮০ সিসির ৪ স্ট্রোকবিশিষ্ট ইঞ্জিনের একটি যান। এর কাঠামো পাতলা, গায়ের রঙ সাধারণত সবুজ এবং এর স্পোকবিশিষ্ট চাকা বিদ্যমান ছিল। ১৯৮৫ সালে ঢাকায় ২য় সাফ গেমস অনুষ্ঠিত হয়। এই গেমসের মাস্কট ছিল মিশুক নামের একটি হরিণশাবক। ১৯৮০-এর দশকের শেষ দিকে বাংলাদেশের রাষ্ট্রমালিকানাধীন গাড়ি নির্মাতা প্রতিষ্ঠান এটলাস গেমসের মাস্কটের নামে নিজস্ব নকশায় সবুজ রঙের অটোরিকশা-জাতীয় একটি গাড়ি "মিশুক" বাজারে আনে। সিএনজি চালিত অটোরিকশা থেকে আলাদা করার জন্য বিভিন্ন সময়ে এর রঙ সাদা-ধূসরসহ বিভিন্ন রঙে পরিবর্তন করার প্রচেষ্টা চালানো হয়। ৪ স্ট্রোকবিশিষ্ট ইঞ্জিন হওয়ায় এদের সম্ভাব্য বায়ু দূষণের উৎস হিসেবে চিহ্নিত করা হয়নি। ২০০২ সালে বায়ু দূষণকারী ২ স্ট্রোকবিশিষ্ট ইঞ্জিনের অটোরিকশা নিষিদ্ধ করার পরে চার স্ট্রোকবিশিষ্ট অটোরিকশা ও মিশুকের জনপ্রিয়তা বাড়তে শুরু করে।

২০১০-এর দশক থেকে বাংলাদেশ সরকারের সড়ক পরিবহন কর্তৃপক্ষ (বিআরটিএ) মিশুকের অনুমোদন তুলে নিতে শুরু করে। ২০১৫ সাল থেকে বিআরটিএ ঢাকার রাস্তায় মিশুকের অনুমোদন তুলে নেয় এবং এর পরিবর্তে চালকদের সিএনজি-চালিত অটোরিকশার অনুমোদন দেয়।

বর্তমানে ব্যাটারিচালিত কিছু অটোরিকশা বা বেবিট্যাক্সিকেও "মিশুক" বলা হয়ে থাকে।

তথ্যসূত্র 

বাংলাদেশের পরিবহন
বাংলাদেশের পরিবহন অসম্পূর্ণ
রেইজিনস অ্যান্ড আলমোন্ডস

"রেইজিনস অ্যান্ড আলমন্ডস" () একটি ঐতিহ্যবাহী ইহুদি ঘুমপাড়ানি গান। এটি আব্রাহাম গোল্ডফাডেনের (১৮৪০-১৯০৮) ১৮৮০ সালের ইদিশ সংগীত "শুলামিস" এ ব্যবহারের জন্য সুরারোপিত একটি সংস্করণ দ্বারা জনপ্রিয়তা লাভ করে। এটি এতটাই জনপ্রিয় হয়ে উঠেছে যে এটি একটি ঐতিহ্যবাহী লোকগীতির মর্যাদা লাভ করেছে। বহু শিল্পী এটি কণ্ঠ ও বাদ্যযন্ত্রসহ বিভিন্নভাবে পরিবেশন করেছেন। তাদের মধ্যে ইৎসহাক পার্লমান, ছাভা আলবারস্টেইন, বেনিটা ভ্যালেন্তে এবং এলা জেনকিন্স উল্লেখযোগ্য। এটি আশকেনাজি ইউরোপীয় ইহুদিদের (আশকেনাজিম) মধ্যে একটি ঘুমপাড়ানি গান।  
 
এই গানের একাধিক অনুবাদ ও সংস্করণ রয়েছে। সেখানে ইদিশ ও ইংরেজি গীতিতে কিছুটা পার্থক্য দেখা যায়।  

ইহুদি বসতির অনেক লেখক গোল্ডফাডেনের এই ঘুমপাড়ানি গানকে নতুন গানের ভিত্তি হিসেবে ব্যবহার করেছেন: কভনো বসতি থেকে এসেছে ইন স্লাবোদকার ইয়েশিভা (ইদিশ (লাতিন লিপি): In Slobodker yeshiva); উজ বসতি থেকে ডোভিদ বেইগেলমান ও ইসাইয়া শপিগল রচনা করেন নিট কেইন রোজিনকেস, নিট কেইন মেন্ডলেন (ইদিশ (লাতিন লিপি): Nit keyn rozhinkes, nit keyn mandlen)।  

এই গানের একটি স্তবক হারমান ওউক রচিত ওয়ার অ্যান্ড রিমেমব্রেন্স উপন্যাসে ইদিশ ভাষায় এবং এর ইংরেজি অনুবাদে অন্তর্ভুক্ত হয়েছে। এটি টিভি মিনিসিরিজেও ব্যবহৃত হয়েছে।

তথ্যসূত্র

বহিঃসংযোগ
 গানের কথা ও সম্পর্কিত অন্যান্য উপকরণ

লোকসঙ্গীত
ইদিশ ভাষার গান
মুন্না খান

মুন্না খান হচ্ছেন বাংলাদেশী চলচ্চিত্র প্রযোজক ও চিত্রনায়ক। জাতীয় চলচ্চিত্র পুরস্কারপ্রাপ্ত নির্মাতা মোস্তাফিজুর রহমান মানিকের ‘ডার্ক ওয়ার্ল্ড’ সিনেমার মাধ্যমে তার চলচ্চিত্রে অভিষেক হয়। ইতি মধ্য মুন্না খান চিত্রনায়িকা ববির সঙ্গে জুটি বেঁধে "তছনছ" নামের একটি সিনেমার ঘোষণাও দিয়েছেন

চলচ্চিত্র

ওয়েব চলচ্চিত্র

তথ্যসূত্র 

বাংলাদেশী চলচ্চিত্র প্রযোজক
বাংলাদেশী চলচ্চিত্র অভিনেতা
র‍্যাটলস্নেক মাউন্টেন (গান)

"র‍্যাটলস্নেক মাউন্টেন" একটি প্রচলিত আমেরিকান লোকগীতি। এটি প্রাচীনতম আমেরিকান ব্যালাডগুলোর একটি "অন স্প্রিংফিল্ড মাউন্টেন" থেকে উদ্ভূত। এটি ৭ আগস্ট ১৭৬১ সালে সাপের কামড়ে টিমোথি মেরিক (বা মিরিক) এর মৃত্যুর ঘটনাকে কেন্দ্র করে রচিত।

রেকর্ডিংসমূহ
  উডি গাথরি - উডি গাথরি সিংস ফোক সংস (১৯৪০-এর দশক, প্রকাশ ১৯৮৯)
  বার্ল আইভস - হিস্টরিকাল আমেরিকা ইন সং (১৯৫০)
  হ্যারি বেলাফন্টে (১৯৫৩)
  বাসকম লামার লান্সফোর্ড - স্মোকি মাউন্টেন ব্যালাডস (১৯৫৩)
  প্যাট্রিক স্কাই (১৯৬৫)
  স্যাম হিন্টন - দ্য ওয়ান্ডারিং ফোকসং (১৯৬৬)
  ব্রুকস উইলিয়ামস - ইনল্যান্ড সেইলার (১৯৯৪)
  তারা ম্যাকলিন - চলচ্চিত্র ইনভেন্টিং দ্য অ্যাবটস-এর সাউন্ডট্র্যাকের জন্য (১৯৯৭)

তথ্যসূত্র

মেরিক, চার্লস এল., "হিস্ট্রি অব উইলব্রাহাম", ভারমন্ট, পলিগ্রাফিক কোম্পানি অব আমেরিকা, ইনক., ১৯৬৪

মার্কিন লোক গান
বাসকম লামার লান্সফোর্ডের গান
গানের বছর অজানা
অজ্ঞাত গীতিকারদের গান
পুষ্পা প্রিয়া

পুষ্পা প্রিয়া, যিনি পুষ্পা এনএম বা পুষ্পা এন.এম. নামেও পরিচিত, তিনি একজন ভারতীয় লেখক, আইটি পেশাদার এবং স্বেচ্ছাসেবক। দৃষ্টি প্রতিবন্ধীদের জন্য লিখিত পরীক্ষায় স্বেচ্ছাশ্রম দেবার জন্য তিনি সুপরিচিত।

জীবনী 
তিনি কর্ণাটকের বেঙ্গালুরুতে জন্মগ্রহণ করেন ও বড় হয়ে ওঠেন। তিনি খুবই সাধারণ পরিবার থেকে এসেছেন এবং অল্প বয়সেই আর্থিক সমস্যার সম্মুখীন হয়েছেন। ইন্ডিয়া টাইমসকে দেওয়া এক সাক্ষাৎকারে তিনি আরও জানান যে, তাঁকে এবং তাঁর ভাইকে সকল বাধা এবং প্রতিকূলতা অতিক্রম করে নিজেদের জন্য একটি জীবন গড়ে তুলতে হয়েছে।

কর্মজীবন 
পুষ্পা ২০০৭ সালে একজন পরীক্ষার লেখক হিসেবে তাঁর কর্মজীবন শুরু করেন। তাঁর এক বন্ধু তাঁকে প্রতিবন্ধীদের জন্য পরীক্ষায় লিখতে অনুপ্রাণিত করেছিলেন।

 
২০০৭ সালে, দৃষ্টি প্রতিবন্ধীদের জন্য পরীক্ষায় লেখার কাজে কয়েকটি এনজিওর অনুরোধে তিনি সাড়া দিয়েছিলেন। তিনি ইন্দিরা গান্ধী জাতীয় মুক্ত বিশ্ববিদ্যালয় থেকে কম্পিউটার বিজ্ঞানে ডিপ্লোমা সম্পন্ন করেছেন এবং এখনও পড়াশোনা করছেন।

২০০৭ সাল থেকে ২০১৯ সাল পর্যন্ত, তিনি দৃষ্টি প্রতিবন্ধীদের জন্য ১০০০ টিরও বেশি পরীক্ষায় অংশ নিয়েছেন বলে জানা গেছে। তিনি রক্তদাতাদের জন্য একটি ফেসবুক ব্লগ পেজও পরিচালনা করেন।

পুরস্কার
২০১৯ সালের ৮ই মার্চ আন্তর্জাতিক নারী দিবসের সাথে সামঞ্জস্য রেখে তিনি ভারতের রাষ্ট্রপতি রামনাথ কোবিন্দের কাছ থেকে ২০১৮ সালের জন্য নারী শক্তি পুরস্কার গ্রহণ করেন।

আরও দেখুন 

 কর্ণাটকের ব্যক্তিদের তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
ইন্দিরা গান্ধী জাতীয় উন্মুক্ত বিশ্ববিদ্যালয়ের প্রাক্তন শিক্ষার্থী
বেঙ্গালুরুর ব্যক্তি
কর্ণাটকের ব্যক্তি
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
ভারতীয় সক্রিয়কর্মী
জীবিত ব্যক্তি
রেডেসডেল অ্যান্ড ওয়াইজ উইলিয়াম

রেডেসডেল অ্যান্ড ওয়াইজ উইলিয়াম (রাউড ২৪৩, চাইল্ড ২৪৬) একটি ইংরেজি ভাষার লোকগীতি। এই গীতিকাব্যে এক ব্যক্তির গল্প বলা হয়েছে। সে এক নারীর মন জয় করার প্রচেষ্টায় জুয়া খেলে এবং তার জমি হারায়।

সংক্ষিপ্তসার
"মদ্যপান" ও "অশান্ত সময় কাটানোর" এক সময়, রেডেসডেল উইলিয়ামকে বলে যে সে যেকোনো নারীর মন জয় করতে পারে। উত্তরে উইলিয়াম বলে, তার বোন কখনোই তাকে গ্রহণ করবে না, আর সে রেডেসডেলের জমি বাজি রাখে। রেডেসডেল রাগ করে উইলিয়ামকে কারাগারে পাঠায়। তবে উইলিয়াম কারাগার থেকে তার বোনকে একটি চিঠি পাঠায়। রেডেসডেল তাকে প্রলুব্ধ করতে চেষ্টা করলেও, দেখা করতেও ব্যর্থ হয়। একপর্যায়ে সে বাড়িতে আগুন লাগিয়ে দেয়। বিভিন্ন সংস্করণে বলা হয়েছে, মহিলারা পালিয়ে যায় বা বৃষ্টিতে আগুন নিভে যায়। শেষে রেডেসডেল হার মেনে নেয়, উইলিয়ামকে মুক্ত করে এবং তার জমি ফেরত দেয়।

তথ্যসূত্র

বহিঃসংযোগ

রেডেসডেল অ্যান্ড ওয়াইজ উইলিয়াম

চাইল্ডের লোকগাথা
ব্রিটিশ লোককাহিনী
রিচি স্টোরি

রিচি স্টোরি (রাউড ৯৭, চাইল্ড ২৩২) (এটি দ্য আর্ল অব ওয়েমস নামেও পরিচিত) ইংরেজি ভাষার একটি লোকগীতি যা বিভিন্ন সংস্করণে বিদ্যমান। ফ্রান্সিস জেমস চাইল্ডের মতে, এই ব্যালাডটি ১৬৭৩ সালের আশেপাশে ঘটে যাওয়া ঐতিহাসিক ঘটনাবলির উপর ভিত্তি করে রচিত।

সারাংশ

বিভিন্ন সংস্করণে একদল বোনের (তিন, পাঁচ বা সাত জন) একজন—সবচেয়ে ছোট, সবচেয়ে বড় বা সবচেয়ে সুন্দরী—'রিচি স্টোরি' (বা রিচার্ড নামের কোনো রূপ) নামের এক যুবকের প্রেমে পড়ে এবং এক আর্লকে প্রত্যাখ্যান করে। সে রিচার্ডের সাথে পালিয়ে যায়। এক সংস্করণে দেখা যায়, রিচার্ড ধনী ছিল, কিন্তু বেশিরভাগ সংস্করণে মেয়েটি দরিদ্র অবস্থায় তার সঙ্গে বাস করে। তাকে যখন জিজ্ঞাসা করা হয়, সে কি অনুতপ্ত, তখন সে বলে, সে কখনো অনুতপ্ত হতে পারে না, কারণ সে তার হৃদয়ের ইচ্ছা পূরণ করেছে। আরেক সংস্করণে দেখা যায়, 'রিচি' পরে 'সমগ্র ইংল্যান্ডের রাজা' হয়ে ওঠে।

মন্তব্য
ব্যালাডে একজন আপাতদৃষ্টিতে দরিদ্র প্রেমিকের প্রেমে পড়ার ঘটনা সাধারণ—দ্য বেগার-ল্যাডি, ডুগল কুইন, লিজি লিন্ডসে এবং গ্লাসগো পেগি তার উদাহরণ। তবে সাধারণত দেখা যায়, শেষে সেই প্রেমিক ধনী হিসেবে প্রকাশ পায়, বিশেষ করে তখন, যখন নারী দারিদ্র্যের কারণে অনুতপ্ত হয়। কিন্তু এই ব্যালাডে সাধারণ নিয়মের ব্যতিক্রম দেখা যায়—এটি সত্যিকারের ভালোবাসার জন্য সম্পদ ত্যাগের এক বিরল উদাহরণ তুলে ধরে।

একই রকম একটি মোটিফ ব্যালাড টম পটস-এও পাওয়া যায়।

তথ্যসূত্র

চাইল্ডের লোকগাথা
২০২৫ মহিলা প্রিমিয়ার লিগ (ক্রিকেট)

২০২৫ মহিলা প্রিমিয়ার লিগ (ডব্লিউপিএল ২০২৫ নামেও পরিচিত এবং টাটা ডব্লিউপিএল ২০২৫ নামে পরিচিত) হল মহিলা প্রিমিয়ার লিগের চলমান তৃতীয় মৌসুম, ভারতীয় ক্রিকেট বোর্ড (বিসিসিআই) দ্বারা আয়োজিত একটি মহিলাদের ফ্র্যাঞ্চাইজি টি-টোয়েন্টি ক্রিকেট লিগ। পাঁচটি দল নিয়ে এই টুর্নামেন্টটি ১৪ ফেব্রুয়ারি থেকে ১৫ মার্চ ২০২৫ পর্যন্ত অনুষ্ঠিত হয়েছিল।

রয়্যাল চ্যালেঞ্জার্স ব্যাঙ্গালোর আগের মৌসুমে ডিফেন্ডিং চ্যাম্পিয়ন ছিল।

বিন্যাস 
২০২৫ সালে ৫টি দল প্রতিযোগিতায় অংশগ্রহণ করেছিল। টুর্নামেন্টে প্রতিটি দল অন্য দলকে হোম-এন্ড-অ্যাওয়ে, দ্বৈত রাউন্ড-রবিন বিন্যাসে দুইবার করে খেলাতে জড়িত। ডাবল রাউন্ড-রবিন লিগের পর, শীর্ষ তিনটি দল সমষ্টি পয়েন্টের ভিত্তিতে প্লে-অফের জন্য যোগ্যতা অর্জন করেছিল। সর্বোচ্চ পয়েন্ট পাওয়া দল স্বয়ংক্রিয়ভাবে ফাইনাল ম্যাচের যোগ্যতা অর্জন করবে। দ্বিতীয়-স্থান এবং তৃতীয়-স্থানে থাকা দলগুলি একে অপরের সাথে প্রতিদ্বন্দ্বিতা করবে ("এলিমিনেটর" শিরোনামের একটি ম্যাচ)। এলিমিনেটর ম্যাচের বিজয়ী ফাইনাল ম্যাচে যাবে।

মাঠ 
চারটি ভেন্যুতে আয়োজন করা হয়েছিল - বেঙ্গালুরু, লখনউ, মুম্বই ও বড়োদরা।

পয়েন্ট তালিকা

লিগ পর্বের ম্যাচ

প্লে-অফ

এলিমিনেটর

ফাইনাল

তথ্যসূত্র

বহিঃসংযোগ 
 

২০২৫ ইন্ডিয়ান প্রিমিয়ার লিগ
২০২৫-এ ভারতীয় ক্রিকেট
২০২৪-২৫ ঘরোয়া ক্রিকেট প্রতিযোগিতা
রিয়া মজুমদার সিংঘল

রিয়া মজুমদার সিংঘল (জন্ম ১৯৮২) একজন ভারতীয় উদ্যোক্তা, যিনি জৈব-বিয়োজনযোগ্য এবং ব্যবহারের পরে পরিত্যাজ্য পণ্য তৈরি করেন। তাঁর পুরস্কারের মধ্যে রয়েছে নারী শক্তি পুরস্কার ।

জীবন 
রিয়া মজুমদার সিংঘলের জন্ম ১৯৮২ সালে মুম্বাইয়ে । তিনি ব্রিস্টল, অক্সফোর্ড এবং হার্ভার্ড বিশ্ববিদ্যালয়ে পড়াশোনা করেছেন। তিনি লন্ডন এবং দুবাইতে সময় কাটিয়ে ২০০৯ সালে ভারতে ফিরে আসেন। তিনি ফাইজার ফার্মাসিউটিক্যাল কোম্পানির লন্ডন অফিসে বিক্রয় বিভাগে কাজ করতেন এবং পুনর্ব্যবহারের কথা চিন্তা না করেই এত প্লাস্টিক ফেলে দেওয়া দেখে তিনি অবাক হয়েছিলেন। ২০০৯ সালের মে মাসে তিনি ভারতে জৈব-বিয়োজনযোগ্য পণ্য তৈরির জন্য ১ মিলিয়ন ডলারের একটি কোম্পানি শুরু করেন।

তিনি ২০ জন কর্মচারী রেখেছিলেন এবং তাঁর পণ্য বাজারজাত করতে গিয়েছিলেন কিন্তু তিনি খুব একটা ভালো সাড়া পাননি। তাঁর পণ্যগুলি মাটিতে পড়লে ৯০ দিনের মধ্যে জৈব-পচনশীল হয়ে যাবে। সাধারণ প্লাস্টিকের সঙ্গে তুলনা করলে মানুষ প্রথম যে প্লাস্টিক স্ট্র ব্যবহার করেছে তা এখনও কোথাও না কোথাও পড়ে মাটিতে জমছে।

তাঁর কোম্পানি কাটলারি এবং প্লেটের মতো বিভিন্ন ধরণের ব্যবহারের পরে পরিত্যাজ্য (ডিসপোজেবল) জিনিসপত্র তৈরি করে। এগুলি শস্য শিল্পের বর্জ্য দিয়ে তৈরি। তাঁর অন্যতম গুরুত্বপূর্ণ গ্রাহক হল ভারতীয় রেলওয়ে।

২০১৯ সালে তাঁকে "ভারতে স্থায়ী খাদ্য প্যাকেজিং শিল্পের পথিকৃৎ" হিসেবে নারী শক্তি পুরস্কার দেওয়া হয়। মনোনীত ১,০০০ জনেরও বেশি প্রার্থীর মধ্য থেকে তাঁকে নির্বাচিত করা হয়েছিল। নতুন দিল্লির  রাষ্ট্রপতি ভবনে এই পুরস্কার প্রদান করা হয়। ৪০ জনেরও বেশি নারীকে এই পুরস্কার দেওয়া হয়েছিল, তার মধ্যে তিনি ছিলেন একজন। এটি ভারতের মহিলাদের জন্য সর্বোচ্চ বেসামরিক সম্মান। তাঁদের পুরস্কারটি ভারতের তৎকালীন রাষ্ট্রপতি - রামনাথ কোবিন্দ কর্তৃক প্রদত্ত হয়েছিল।

পুরস্কার এবং সম্মাননা 

 নারী শক্তি পুরস্কার 
 ওয়ার্ল্ড ইকোনমিক ফোরাম 'ইয়ং গ্লোবাল লিডার' (ওয়াইজিএল)
 কনফেডারেশন অফ ইন্ডিয়ান ইন্ডাস্ট্রির নারী ক্ষমতায়ন ও পরিষ্কার বায়ু সংক্রান্ত জাতীয় কমিটির সদস্য।

তথ্যসূত্র 

মুম্বইয়ের ব্যবসায়ী
জীবিত ব্যক্তি
১৯৮২-এ জন্ম
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী ব্যবসায়ী
রাইফেলস অফ আই.আর.এ. (গান)

"রাইফেলস অফ আই.আর.এ." একটি আইরিশ লোকসংগীত। এটি আইরিশ স্বাধীনতা যুদ্ধ এবং আইরিশ গৃহযুদ্ধের সঙ্গে যুক্ত। এই গানে আইরিশ ইতিহাসের বিভিন্ন ঘটনার উল্লেখ রয়েছে। এর মধ্যে কেভিন ব্যারির ফাঁসি, ইস্টার বিদ্রোহ এবং কর্ক দহন অন্তর্ভুক্ত।

রেকর্ডিং  
যেসব শিল্পী ও দল এই গানটি রেকর্ড করেছেন, তারা হলেন:  
ডমিনিক বিহান, মূল সুরকার  
দ্য উলফ টোনস, তাদের ১৯৭০ সালের অ্যালবাম রাইফেলস অফ আই.আর.এ.-এ

তথ্যসূত্র  

আইরিশ লোকসঙ্গীত
গানের বছর অজানা
লোকসঙ্গীত
রবিন হুড অ্যান্ড কুইন ক্যাথেরিন

রবিন হুড অ্যান্ড কুইন ক্যাথেরিন (রাউড ৭২, চাইল্ড ১৪৫) একটি ইংরেজি লোক গান যা রবিন হুড সম্পর্কে। রবিন হুড'স চেইজ এই গানের একটি পরিশিষ্ট (সিক্যুয়েল) হিসেবে কাজ করে।

সারাংশ
রবিন রানী ক্যাথরিনের সাথে বন্ধুত্বকরে। একদিন রাজা হেনরি একটি বড় বাজি রাখেন যে তার তিরন্দাজদের কেউ হারাতে পারবে না। তখন রানী রবিন ও তার লোকদের ডাকেন, তারা ছদ্মবেশে লন্ডনে আসে। রবিনের তিরন্দাজরা জয়ী হয় এবং তাদের পরিচয় প্রকাশ করে। রাজা প্রতিশ্রুত ছিলেন যে তিনি রানীর তিরন্দাজদের প্রতি ক্রুদ্ধ হবেন না। তাই তিনি রবিনকে তার অপরাধী দল থেকে বেরিয়ে রাজকীয় আদালতে যোগ দেওয়ার প্রস্তাব দেন (প্রধান সংস্করণে), কিন্তু রবিন তা প্রত্যাখ্যান করে।

ঐতিহাসিক পটভূমি
গানের শিরোনামে উল্লেখিত রানী ক্যাথরিন সুনির্দিষ্টভাবে চিহ্নিত নন, এবং নামের বানানও স্পষ্ট নয়। ১৮ শতকের মতো সময়ে, মানুষ প্রায়ই তাদের নাম বিভিন্নভাবে লিখত। তাই, যদিও রবিন হুডের সময়ে কোনো রানী ক্যাথরিন ছিলেন না। রাজাকে মাঝে মাঝে হেনরি বলা হয়েছে বলে মনে হয় তিনি সম্ভবত ক্যাথরিন ডি ভ্যালোইস হতে পারেন, যিনি ফরাসি রাজকন্যা এবং রাজা হেনরি পঞ্চমের স্ত্রী ছিলেন, অথবা ক্যাথরিন অব আরাগন হতে পারেন, যার ফলে গল্পটি হেনরি অষ্টমের সময়ে স্থাপন করা যেতে পারে।

অ্যাডাপটেশন
হাওয়ার্ড পাইল এই কাহিনীটি দ্য মেরি অ্যাডভেঞ্চারস অব রবিন হুড-এ অন্তর্ভুক্ত করেন। কিন্তু ইতিহাসগতভাবে সামঞ্জস্যপূর্ণ করতে এটি এলেনর অব অ্যাকুইটেন এবং |হেনরি দ্বিতীয়র মধ্যে বাজি হিসেবে পরিণত করেন। অন্যান্যরা তাঁকে অনুসরণ করে এই প্রতিস্থাপনটি করেছেন।

দেখুন এছাড়াও
চাইল্ড ব্যালাডের তালিকা

সূত্র

চাইল্ডের লোকগাথা
রানীদের নিয়ে গান
রবিন হুড বল্যাডস
ক্যাথরিন অব আরাগনের সাংস্কৃতিক চিত্র
এলেনর অব অ্যাকুইটেনের সাংস্কৃতিক চিত্র
হেনরি পঞ্চমের সাংস্কৃতিক চিত্র
হেনরি অষ্টমের সাংস্কৃতিক চিত্র
হেনরি দ্বিতীয়ের সাংস্কৃতিক চিত্র
স্মৃতি মুরারকা

স্মৃতি মুরারকা হলেন একজন ভারতীয় সমাজকর্মী, যিনি হাতে বোনা কাপড় শিল্পকে পুনরুজ্জীবিত করছেন এবং মানসিক স্বাস্থ্যের উন্নতির চেষ্টা করেন। ২০১৯ সালে আন্তর্জাতিক নারী দিবসে ভারতের রাষ্ট্রপতি তাঁকে "নারী ক্ষমতায়নের জন্য" নারী শক্তি পুরস্কারে ভূষিত করেন।

জীবন 
স্মৃতি মুরারকা ওয়েলহ্যাম গার্লস স্কুল, সোফিয়া কলেজ ফর উইমেন এবং কলকাতার লরেটো কলেজে  পড়াশোনা করেছেন, লরেটো কলেজে তিনি ইতিহাস এবং রাষ্ট্রবিজ্ঞান নিয়ে পড়াশোনা করেছেন। তাঁর পরিবার শিল্প সংগ্রহ করত। তাঁর মা বারাণসীতে ভারততত্ত্ব, ধর্ম এবং সাংস্কৃতিক স্টাডিজের উপর বিশেষজ্ঞ একটি জাতীয় ইনস্টিটিউট তৈরি করেছিলেন। কাশিতে তিনি এমন তাঁতশিল্পীদের দেখা পেয়েছিলেন, যাঁদের হস্তশিল্প জাত পণ্য বিক্রির জন্য ক্রেতা খুঁজে পাওয়া খুব দুরূহ হচ্ছিল। 

১৯৯৮ সালে স্মৃতি মুরারকা "তন্তুভি" নামে একটি ব্র্যাণ্ড শুরু করেন। এই শিল্পের পতন সত্ত্বেও তিনি আশা করেছিলেন তাঁদের কাজ বিক্রি হবে। তন্তুভি একটি সংস্কৃত শব্দ যার অর্থ "তাঁতি"। তিনি তন্তুভিকে তাঁর তৃতীয় সন্তান হিসেবে বিবেচনা করতেন এবং যে ৮০-১০০ জন তাঁতির সাথে তিনি কাজ করেন, তাদের তৈরি কাজ তাঁর সপ্তাহের ছয় দিনই জুড়ে থাকে।

স্মৃতি অনুভব করলেন যে তাঁর ব্যবসা পরিচালনার পদ্ধতিতে উন্নতি করতে হবে। তিনি জানতেন যে হাতে বোনা পণ্যগুলি ব্যয়বহুল, কিন্তু তিনি দেখেছিলেন যে সেগুলি গুণমানে অতুলনীয়। কিন্তু বাস্তবিক পক্ষে এই শিল্পটি "একটি সুতোর ডগায় ঝুলছিল"। আগে ডিলাররা কাপড়টি খুব সস্তায় কিনে নিত, তারপর সেটি চড়া দামে বিক্রি করত। তিনি এমন একটি মডেল তৈরি করলেন যেখানে তাঁতিরা লাভের ন্যায্য অংশ পাবেন। তিনি এমন শাড়ি তৈরিতে মনোনিবেশ করার সিদ্ধান্ত নেন যা প্রায় ৫০,০০০ টাকায় বিক্রি হবে।

তাঁকে ২০১৯ সালে নারী শক্তি পুরস্কার প্রদান করা হয়। "২০১৮" সালের কাজের ভিত্তিতে, রাষ্ট্রপতি ভবনে ভারতের রাষ্ট্রপতি কর্তৃক পুরস্কারটি প্রদান করা হয়েছিল। প্রধানমন্ত্রী নরেন্দ্র মোদী উপস্থিত ছিলেন। স্মৃতি মুরারকা মানসিক স্বাস্থ্যের সাথে সম্পর্কিত মনোৎসব ফাউণ্ডেশনের একজন ট্রাস্টি।

ব্যক্তিগত জীবন 
তিনি শিল্পপতি গৌতম আর মুরারকার সাথে বিবাহবন্ধনে আবদ্ধ হয়েছেন।

তথ্যসূত্র 

নারী শক্তি পুরস্কার বিজয়ী
ওয়েলহাম গার্লস স্কুলের প্রাক্তন শিক্ষার্থী
জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় নারী সক্রিয়কর্মী